CELEX: 32017R0209
Language: da
Date: 2017-02-02 00:00:00
Title: Kommissionens gennemførelsesforordning (EU) 2017/209 af 2. februar 2017 om tarifering af visse varer i den kombinerede nomenklatur

8.2.2017   
               
               
                  DA
               
               
                  Den Europæiske Unions Tidende
               
               
                  L 33/16
               
            KOMMISSIONENS GENNEMFØRELSESFORORDNING (EU) 2017/209
      af 2. februar 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 2. februar 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Tre artikler, der er pakket i samme emballage til detailsalg:
                     
                                 a)
                              
                              
                                 en notesblok, der måler ca. 8 × 14 cm og består af ca. 75 blanke ark papir (det bageste ark indeholder kontaktoplysninger til brug ved bestilling af nye notesblokke). Arkene er limet fast foroven og er perforerede, så enkelte ark kan fjernes. Bagsiden og en mindre del af forsiden er dækket af pap
                              
                           
                                 b)
                              
                              
                                 en notesblokholder, der måler ca. 32 × 10 cm, er fremstillet af plastplader og er forstærket indvendigt med pap. Papdelen af notesblokken er ført ind gennem et snit i holderen. Holderen, der kan foldes, så den dækker notesblokken, har på den øverste del en lomme af gennemsigtig plast og midtfor en strop af elastisk tekstilmateriale, der kan holde en kuglepen
                              
                           
                                 c)
                              
                              
                                 en tynd kuglepen af plast, der er ca. 10 cm lang, er indsat i tekstilstroppen.
                              
                           Se billedet) (*1).
                  
                  
                     4820 10 30 
                  
                  
                     Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 4820 , 4820 10  og 4820 10 30 .
                     Artiklerne udgør varer i sæt til detailsalg, jf. almindelig tariferingsbestemmelse 3 b). Hvad angår anvendelsen af sættet, spiller notesblokken den vigtigste rolle, der er at levere skrivepapir til små notater eller meddelelser. Holderen udgør blot et slags hylster, der forhindrer notesblokken i at blive snavset eller krøllet. I betragtning af dens objektive karakteristika (størrelse, design og værdi) er kuglepennen af plast ikke en afgørende del af sættet. Enhver anden kuglepen eller blyant kan anvendes til at skrive i notesblokken. Notesblokken er derfor karaktergivende for sættet.
                     Notesblokken tariferes under pos. 4820 , der omfatter notesbøger og notesblokke af enhver art (se Forklarende bemærkninger til HS, pos. 4820 , første stykke, nr. 1).
                     Sættet skal derfor tariferes under KN-kode 4820 10 30  som »notesbøger, brevpapirsblokke og notesblokke«.
                  
               
            (*1)  Billedet er kun vejledende.